|  |
| --- |
| Бұйрыққа қосымша |
|  |

**Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдері**

**1-тарау. Жалпы ережелер**

1. Осы Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдері Қазақстан Республикасы Салық кодексінің (бұдан әрі – Салық кодексі) 134-бабы 3-тармағына сәйкес әзірленген және Еуразиялық экономикалық одаққа (бұдан әрі – ЕАЭО) мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын (бұдан әрі – ҚҚС) төлеу мерзімін өзгерту тәртібі мен мерзімдерін айқындайды.

**2-тарау. ЕАЭО мүше мемлекеттердің аумағынан импортталатын тауарларды қоспағанда, импортталатын тауарлар бойынша ҚҚС төлеу мерзімін өзгерту тәртібі мен мерзімдері**

2. ҚҚС төлеу мерзімін өзгерту кейінге қалдыру түрінде беріледі.

3. ҚҚС төлеуді кейінге қалдыру мынадай шарттар сақталған кезде беріледі:

1) тауар Қазақстан Республикасының Ұлттық экономика министрлігі бекіткен тізбеге енгізілген;

2) салық төлеуші Қазақстан Республикасының Ұлттық экономика министрлігі бекіткен тізбеге енгізілген;

3) кейінге қалдыру ЕАЭО мүше мемлекеттердің аумағынан импортталатын тауарларды қоспағанда, импортталатын тауарлар бойынша тауарларды нысаналы пайдалану туралы міндеттемені ұсыну шарты, осы Қағидаларға қосымшаға сәйкес оларды нысаналы пайдаланудың сәйкестігі кезінде беріледі;

4) өндірілетін тауарға СТ-KZ сертификатының болуы;

5) ЕАЭО кеден заңнамасына және (немесе) Қазақстан Республикасының кеден заңнамасына сәйкес мемлекеттік кірістер органына ішкі тұтыну үшін шығару кедендік рәсіміне орналастырылған тауарларға арналған декларация ұсыну импортталатын тауарлар бойынша салықтарды төлеу мерзімін өзгертуге негіз болып табылады.

4. Кейінге қалдыру мынадай:

1 миллион (бұдан әрі – млн) теңгеден 10 млн. теңгеге дейін – 1 (бір) айға дейінгі;

10 млн. теңгеден асатын болса 3 (үш) айға дейінгі мерзімге беріледі;

50 млн. теңгеден асатын кейінге қалдыру берілген жағдайда «Қазақстан Республикасындағы кедендік реттеу туралы» Қазақстан Республикасы Кодексінің 10-тарауына сәйкес кедендік баждар мен салықтарды төлеу жөнінде қамтамасыз ету ұсынылады.

5. Кейінге қалдыру мемлекеттік кірістер органы есептеген салық сомасын кейінге қалдыру берілген мерзімнен кейінгі айдың 20 (жиырмасы) күніне жеке шотта көрсету арқылы беріледі.

6. ҚҚС кейінге қалдыруды төлеу бойынша міндеттемелер және нысаналы мақсатта пайдалану туралы міндеттемелер орындалмаған кезде:

1) барлық берілген тауарларға арналған декларация бойынша кейінге қалдыру жойылады;

2) салық төлеуші 24 (жиырма төрт) ай ішінде кейінге қалдыруды пайдалану құқығынан айырылады.

7. ҚҚС төлеу туралы міндеттемесі орындалмаған жағдайда кейінге қалдыру сомасына Салық кодексінің 117-бабына сәйкес мемлекеттік кірістер органында тауарларға арналған декларация тіркелген күннен бастап өсімпұл есептеледі.

8. Өсімпұл кейінге қалдыру мерзіміне қарамастан, салық нақты төленген күнге дейін есептеледі.

Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдеріне

қосымша

Нысан

Аумақтық мемлекеттік кірістердің органының басшысы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ЕАЭО мүше мемлекеттердің аумағынан импортталатын тауарларды қоспағанда, импортталатын тауарлар бойынша тауарларды нысаналы мақсатта пайдалану туралы міндеттеме**

Қабылдаушы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(заңды тұлғаның атауы, мекенжайы, банк деректемелері не жүк алушының тегі, аты және әкесінің аты (егер ол жеке басын куәландыратын құжатта көрсетілсе), ЖСН/БСН)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

тауарларға арналған декларацияның (декларациялардың № сәйкес (тауардың атауы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Осыған байланысты, көрсетілген тауарларды олардың нысаналы мақсатына қатаң сәйкес пайдалануға міндеттенемін. Көрсетілген тауарларды өзге мақсаттарда пайдаланған жағдайда, Қазақстан Республикасының Салық кодексіне және «Қазақстан Республикасындағы кедендік реттеу туралы» Қазақстан Республикасының Кодексіне сәйкес кедендік тазарту кезінде төленбеген салықтарды \_\_\_\_\_\_\_\_ теңге мөлшерінде және өсімпұлды төлеуге міндеттенемін.

Алушының қолы\_\_\_\_\_\_\_\_\_/\_\_\_\_\_\_\_\_\_/ Күні 20\_\_ жылғы \_\_ \_\_\_\_\_\_ (заңды тұлға басшысының тегі, аты және әкесінің аты не жүк алушының тегі, аты және әкесінің аты (егер ол жеке басын куәландыратын құжатта көрсетілсе)

Ескертпе:

ЖСН – жеке сәйкестендіру нөмірі;

БСН – бизнес-сәйкестендіру нөмірі.