**«Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдерін бекіту туралы» Қазақстан Республикасының Қаржы министрі бұйрығының жобасына** (бұдан әрі – Жоба)

**түсіндірме жазба**

**1. Мемлекеттік органның атауы – әзірлеуші:**

Қазақстан Республикасының Қаржы министрлігі.

**2. Жобаны қабылдау негіздері: Қазақстан Республикасының ратификациялаған халықаралық шарттарының нормаларына, оның қатысушысы болып табылатын халықаралық ұйымдардың шешімдеріне, сондай-ақ Қазақстан Республикасы Үкіметі мен Премьер-Министрі Аппараты басшылығының тапсырмаларына және басқа да қажетті негіздерге сілтеме жасай отырып.**

Жоба Қазақстан Республикасы Салық кодексінің 134-бабы 3-тармағына сәйкес әзірленді.

**3. Жобаны іске асыруға қажетті қаржылық шығындар және олардың**

**қаржыландырылуы:**

Жобаны қабылдау республикалық бюджеттен қаржылық құралдарын бөлуді талап етпейді.

**4. Жобаны қабылдаған жағдайда күтілетін әлеуметтік-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері:**

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкеп соқпайды және ұлттық қауіпсіздікті қамтамасыз етуге әсер етпейді.

**5. Күтілетін нәтижелердің нақты мақсаттары мен мерзімдері:**

Жобаның мақсаты Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін кейінге қалдыру қағидаларын және мерзімдерін белгілеу болып табылады.

**6. Жобаны қабылдаған жағдайда заңнаманы сәйкестендіру қажеттілігі:**

Талап етпейді.

**7. Жобаның Қазақстан Республикасының ратификациялаған халықаралық шарттарына және оның қатысушысы болып табылатын халықаралық ұйымдардың шешімдеріне сәйкестігі:**

Сәйкес келеді.

**8. Жобаны қабылдауға байланысты жеке кәсіпкерлік субъектілерінің шығындарын азайту немесе көбейту есептерінің нәтижелері:**

Жобаны қабылдау жеке кәсіпкерлік субъектілер шығынының азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Такиев**